ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าเรื่องโครงสร้างและการจัดองค์กรในการดำเนินงาน สรุปอำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการกำกับการซื้อขายสินค้าเกษตรล่วงหน้าพ.ศ. ๒๕๕๖[๑] โดยที่เป็นการสมควรจัดให้มีข้อมูลข่าวสารของสำนักงานคณะกรรมการกำกับการซื้อขายสินค้าเกษตรล่วงหน้าได้แก่ โครงสร้างและการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานคณะกรรมการกำกับการซื้อขายสินค้าเกษตรล่วงหน้าในราชกิจจานุเบกษาเพื่อให้เป็นไปตามมาตรา ๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานคณะกรรมการกำกับการซื้อขายสินค้าเกษตรล่วงหน้าจึงกำหนดข้อมูลข่าวสารดังต่อไปนี้ข้อ ๑ สำนักงานคณะกรรมการกำกับการซื้อขายสินค้าเกษตรล่วงหน้ามีอำนาจหน้าที่ที่สำคัญและวิธีการดำเนินงานดังต่อไปนี้(๑)คุ้มครองผู้ซื้อขายล่วงหน้าในตลาดสินค้าเกษตรล่วงหน้าแห่งประเทศไทยให้ได้รับความเป็นธรรมในการซื้อขายสินค้าล่วงหน้าโดยตรวจสอบและติดตามสภาพการซื้อขายล่วงหน้าในตลาดสินค้าเกษตรล่วงหน้าแห่งประเทศไทยเพื่อป้องกันการปั่นราคาและการซื้อขายที่ไม่เป็นธรรมอย่างต่อเนื่องและเน้นการติดตามรายการซื้อขายล่วงหน้าที่สำคัญ(๒)กำกับดูแลผู้ประกอบธุรกิจการซื้อขายล่วงหน้าและตลาดสินค้าเกษตรล่วงหน้าแห่งประเทศไทยให้มีมาตรฐานการปฏิบัติงานและการให้บริการที่เหมาะสมโดย(ก)ออกกฎระเบียบเกี่ยวกับการประกอบธุรกิจการซื้อขายล่วงหน้าให้สอดคล้องกับมาตรฐานสากลและสภาพธุรกิจและนำกฎระเบียบไปใช้บังคับอย่างเคร่งครัด(ข)กำกับดูแลการปฏิบัติงานของตลาดสินค้าเกษตรล่วงหน้าแห่งประเทศไทยและผู้ประกอบธุรกิจการซื้อขายล่วงหน้าเพื่อให้มั่นใจได้ว่ามีความมั่นคงทางการเงินและปฏิบัติตามกฎระเบียบ(ค)กำกับดูแลผู้ประกอบธุรกิจการซื้อขายล่วงหน้าให้ดำรงคุณสมบัติครบถ้วนและปฏิบัติตามหลักเกณฑ์ที่กำหนดเพื่อให้มั่นใจได้ว่าไม่มีการเอาเปรียบลูกค้าหรือปฏิบัติไม่เหมาะสมต่อลูกค้า(ง) กำกับดูแลผู้ประกอบธุรกิจการซื้อขายล่วงหน้าโดยการสั่งการตามความจำเป็นและเหมาะสมกับสถานการณ์หรือสั่งพักใช้ใบอนุญาตหรือสั่งเพิกถอนใบอนุญาตแล้วแต่กรณีเพื่อเยียวยาและแก้ไขปัญหาโดยไม่ดำเนินคดีหากปรากฏว่าผู้ประกอบธุรกิจการซื้อขายล่วงหน้าขาดคุณสมบัติปฏิบัติหน้าที่บกพร่องหรือไม่ปฏิบัติตามหลักเกณฑ์ที่กำหนด(๓)ดำเนินคดีกับผู้กระทำความผิดตามพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒ โดยเสนอคณะกรรมการเปรียบเทียบตามพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒ ให้เปรียบเทียบความผิดหรือกล่าวโทษต่อพนักงานสอบสวน แล้วแต่กรณี รวมถึงการปฏิบัติงานเพื่อป้องปรามการกระทำความผิดและตรวจสอบการประกอบธุรกิจการซื้อขายล่วงหน้าตามมาตรา๑๓๐ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒(๔) ส่งเสริมและพัฒนาการซื้อขายล่วงหน้าและธุรกิจการซื้อขายล่วงหน้าโดยศึกษาสภาพการซื้อขายล่วงหน้าและธุรกิจการซื้อขายล่วงหน้า แนวโน้มและสภาพแวดล้อมรวมถึงสร้างการมีส่วนร่วมของผู้มีส่วนได้ส่วนเสียในระบบการซื้อขายล่วงหน้าเพื่อกำหนดแนวทางในการส่งเสริมและพัฒนาร่วมกันข้อ ๒ สำนักงานคณะกรรมการกำกับการซื้อขายสินค้าเกษตรล่วงหน้าจัดตั้งขึ้นตามมาตรา๑๕ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒มีโครงสร้างและการจัดองค์กรในการดำเนินงาน ดังต่อไปนี้(๑) ฝ่ายนโยบายและงานเลขาธิการ (นล) มีหน้าที่ ดังต่อไปนี้(ก)ปฏิบัติงานด้านธุรการและเป็นหน่วยงานเลขานุการของคณะกรรมการกำกับการซื้อขายสินค้าเกษตรล่วงหน้าคณะอนุกรรมการคณะจัดการสำนักงานคณะกรรมการกำกับการซื้อขายสินค้าเกษตรล่วงหน้าและเลขาธิการคณะกรรมการกำกับการซื้อขายสินค้าเกษตรล่วงหน้า(ข) จัดทำนโยบายแผนงานและงบประมาณของสำนักงานคณะกรรมการกำกับการซื้อขายสินค้าเกษตรล่วงหน้ารวมถึงติดตามผลการปฏิบัติงานและการใช้งบประมาณตามงบประมาณ(ค) งานอื่นตามที่ได้รับมอบหมาย(๒) ศูนย์สารสนเทศและเสริมสร้างความรู้ (สร) มีหน้าที่ ดังต่อไปนี้(ก)จัดทำฐานข้อมูลสินค้าเกษตรเผยแพร่แก่ผู้ซื้อขายล่วงหน้าในตลาดสินค้าเกษตรล่วงหน้าแห่งประเทศไทยและประชาชนทั่วไป(ข) เผยแพร่ความรู้เกี่ยวกับการซื้อขายสินค้าเกษตรล่วงหน้าให้แก่กลุ่มเป้าหมาย(ค) ดำเนินกิจกรรมด้านการประชาสัมพันธ์และสื่อสารองค์การ(จ)บริหารจัดการเว็บไซต์ข้อมูลและสารสนเทศของสำนักงานคณะกรรมการกำกับการซื้อขายสินค้าเกษตรล่วงหน้า(ฉ) ดำเนินงานห้องสมุด(ช) ปฏิบัติงานอื่นตามที่ได้รับมอบหมาย(๓) ฝ่ายยุทธศาสตร์ตลาดสินค้าเกษตรล่วงหน้า (ยธ) มีหน้าที่ดังต่อไปนี้(ก) ศึกษาค้นคว้าและเสนอแนะแนวทางนโยบายและหลักการตลอดจนวิธีการในการพัฒนาและการส่งเสริมการซื้อขายล่วงหน้าและตลาดสินค้าเกษตรล่วงหน้าเช่น การคัดเลือกสินค้าเกษตรที่จะซื้อขายล่วงหน้า การกำหนดรายละเอียดของข้อตกลงซื้อขายล่วงหน้ามาตรการกระตุ้นการซื้อขายล่วงหน้าและผลกระทบจากนโยบายเกี่ยวกับสินค้าเกษตรของรัฐบาลและการดำเนินงานตามยุทธศาสตร์ของกระทรวงพาณิชย์เป็นต้น(ข)ศึกษาพัฒนาการของตลาดล่วงหน้าทั้งในประเทศและต่างประเทศเพื่อพิจารณานำมาใช้เป็นหลักการและแนวทางในการพัฒนาตลาดสินค้าเกษตรล่วงหน้าแห่งประเทศไทย(ค) ปฏิบัติงานด้านวิเทศสัมพันธ์ขององค์การ เช่นการสร้างความสัมพันธ์กับหน่วยงานกำกับดูแลและตลาดล่วงหน้าต่างประเทศการสมัครเข้าเป็นสมาชิกขององค์การระหว่างประเทศและการประสานการปฏิบัติตามพันธกรณีกับองค์การระหว่างประเทศเป็นต้น(ง) ปฏิบัติงานอื่นตามที่ได้รับมอบหมาย(๔) ฝ่ายกำกับและพัฒนาธุรกิจการซื้อขายล่วงหน้า (กก) มีหน้าที่ดังต่อไปนี้(ก) จัดทำประกาศและแนวปฏิบัติในการกำกับดูแลส่งเสริมและพัฒนาผู้ประกอบธุรกิจการซื้อขายล่วงหน้าและการซื้อขายล่วงหน้า โดยนำเสนอต่อคณะกรรมการกำกับการซื้อขายสินค้าเกษตรล่วงหน้าหรือเลขาธิการคณะกรรมการกำกับการซื้อขายสินค้าเกษตรล่วงหน้าเพื่อพิจารณา(ข) พิจารณาการขออนุญาตประกอบธุรกิจการซื้อขายล่วงหน้าการขอความเห็นชอบในการแต่งตั้งกรรมการ ผู้จัดการและบุคคลผู้มีอำนาจจัดการและการขอขึ้นทะเบียนและการต่ออายุการขึ้นทะเบียนบุคลากรของผู้ประกอบธุรกิจการซื้อขายล่วงหน้ารวมถึงการพิจารณาในเรื่องที่เกี่ยวข้องกับการประกอบธุรกิจการซื้อขายล่วงหน้าที่เป็นอำนาจของสำนักงานคณะกรรมการกำกับการซื้อขายสินค้าเกษตรล่วงหน้าและเลขาธิการคณะกรรมการกำกับการซื้อขายสินค้าเกษตรล่วงหน้าเช่น การย้ายสำนักงานแห่งใหญ่ การมีและการย้ายสำนักงานสาขา เป็นต้น(ค)กำกับดูแลและตรวจสอบการปฏิบัติงานของผู้ประกอบธุรกิจการซื้อขายล่วงหน้าให้เป็นไปตามกฎที่เกี่ยวข้องรวมถึงการติดตามฐานะทางการเงินของผู้ประกอบธุรกิจการซื้อขายล่วงหน้า(ง)กำกับดูแลและตรวจสอบตลาดสินค้าเกษตรล่วงหน้าแห่งประเทศไทยในส่วนที่เกี่ยวข้องกับการดำเนินงานของสำนักหักบัญชีและฐานะทางการเงินของตลาดสินค้าเกษตรล่วงหน้าแห่งประเทศไทย(จ)พัฒนาการประกอบธุรกิจการซื้อขายล่วงหน้าการกำกับดูแลและตรวจสอบการปฏิบัติงานของผู้ประกอบธุรกิจการซื้อขายล่วงหน้าและการกำกับดูแลและตรวจสอบตลาดสินค้าเกษตรล่วงหน้าแห่งประเทศไทยในส่วนที่เกี่ยวข้องกับการดำเนินงานของสำนักหักบัญชีและฐานะทางการเงินของตลาดสินค้าเกษตรล่วงหน้าแห่งประเทศไทย(ฉ) ปฏิบัติงานอื่นตามที่ได้รับมอบหมาย(๕) ฝ่ายกฎหมาย (กม) มีหน้าที่ ดังต่อไปนี้(ก) ยกร่างระเบียบ ข้อบังคับคำสั่งและประกาศของคณะกรรมการกำกับการซื้อขายสินค้าเกษตรล่วงหน้าสำนักงานคณะกรรมการกำกับการซื้อขายสินค้าเกษตรล่วงหน้าและเลขาธิการคณะกรรมการกำกับการซื้อขายสินค้าเกษตรล่วงหน้าในการกำกับดูแลส่งเสริมและพัฒนาผู้ประกอบธุรกิจการซื้อขายล่วงหน้าและการซื้อขายล่วงหน้าและการบริหารงานภายในสำนักงานคณะกรรมการกำกับการซื้อขายสินค้าเกษตรล่วงหน้ารวมถึงยกร่างสัญญา ข้อตกลงทางธุรกิจและบันทึกความเข้าใจ(ข) ให้คำปรึกษาข้อคิดเห็นและข้อเสนอแนะเกี่ยวกับพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒ กฎหมายและกฎอื่น รวมถึงระเบียบ ข้อบังคับ คำสั่ง ประกาศสัญญาข้อตกลงทางธุรกิจและบันทึกความเข้าใจ(ค) ศึกษาค้นคว้าพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒ เพื่อการพัฒนา(ง) ปฏิบัติงานที่เกี่ยวข้องกับคดีที่คณะกรรมการกำกับการซื้อขายสินค้าเกษตรล่วงหน้าคณะอนุกรรมการสำนักงานคณะกรรมการกำกับการซื้อขายสินค้าเกษตรล่วงหน้าและเลขาธิการคณะกรรมการกำกับการซื้อขายสินค้าเกษตรล่วงหน้าเป็นโจทก์จำเลยผู้ร้องหรือผู้ถูกร้องอันเนื่องมาจากการปฏิบัติหน้าที่ตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ และกฎหมายอื่นที่เกี่ยวข้อง(จ)ปฏิบัติงานเป็นเลขานุการในกระบวนการพิจารณาและชี้ขาดข้อพิพาทของเลขาธิการคณะกรรมการกำกับการซื้อขายสินค้าเกษตรล่วงหน้า(ฉ) ปฏิบัติงานอื่นตามที่ได้รับมอบหมาย(๖) ฝ่ายตรวจสอบและคดี (ตส) มีหน้าที่ ดังต่อไปนี้(ก) ติดตาม วิเคราะห์และตรวจสอบสภาพการซื้อขายล่วงหน้า (MarketSurveillance) ในตลาดสินค้าเกษตรล่วงหน้าแห่งประเทศไทยรวมถึงศึกษาและวิเคราะห์สถานการณ์ของสินค้าเกษตรที่ซื้อขายในตลาดสินค้าเกษตรล่วงหน้าแห่งประเทศไทยและสินค้าอื่นที่เกี่ยวข้องเพื่อประโยชน์ในการตรวจสอบสภาพการซื้อขายล่วงหน้า(ข)ตรวจสอบพฤติกรรมการซื้อขายล่วงหน้าของบุคคลที่ต้องสงสัยว่าอาจเกี่ยวข้องกับการกระทำความผิดตามพระราชบัญญัติการซื้อขายล่วงหน้าพ.ศ. ๒๕๔๒ และบุคคลที่หน่วยงานอื่นขอให้ตรวจสอบ(ค) สืบสวน ประมวลข้อเท็จจริงและรวบรวมพยานหลักฐานที่อาจเกี่ยวข้องกับการกระทำความผิดตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒และกล่าวโทษต่อพนักงานสอบสวนหรือเสนอคณะกรรมการเปรียบเทียบให้เปรียบเทียบความผิดในกรณีที่การกระทำดังกล่าวเข้าข่ายเป็นความผิด(จ) รับและพิจารณาข้อร้องเรียนที่ร้องเรียนการปฏิบัติงานของผู้ประกอบธุรกิจการซื้อขายล่วงหน้าและเบาะแสเกี่ยวกับการกระทำความผิดตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒(ฉ)พิจารณาและประเมินความเหมาะสมของข้อกำหนดการซื้อขายล่วงหน้าสินค้าเกษตรแต่ละชนิดในเชิงป้องกันการกระทำอันเป็นการฝ่าฝืนมาตรา๑๑๙ และมาตรา ๑๒๑ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒(ช)กำกับดูแลและตรวจสอบตลาดสินค้าเกษตรล่วงหน้าแห่งประเทศไทยในส่วนที่เกี่ยวข้องกับการซื้อขายล่วงหน้าในตลาดสินค้าเกษตรล่วงหน้าแห่งประเทศไทยให้เป็นไปตามกฎที่เกี่ยวข้อง(ซ) พัฒนาแนวทางการตรวจสอบสภาพการซื้อขายล่วงหน้าและการกำกับดูแลและตรวจสอบตลาดสินค้าเกษตรล่วงหน้าแห่งประเทศไทยในส่วนที่เกี่ยวข้องกับการซื้อขายล่วงหน้าในตลาดสินค้าเกษตรล่วงหน้าแห่งประเทศไทย(ญ) ปฏิบัติงานอื่นตามที่ได้รับมอบหมาย(๗) ฝ่ายบริหารทั่วไปและการพนักงาน (บพ) มีหน้าที่ ดังต่อไปนี้(ก) บริหารงานทั่วไปและธุรการ เช่น งานสถานที่ การรักษาความปลอดภัยการรักษาความสะอาดการจัดซื้อจัดจ้างและการดูแลทรัพย์สินของสำนักงานคณะกรรมการกำกับการซื้อขายสินค้าเกษตรล่วงหน้าและอุปกรณ์เครื่องใช้สำนักงานและงานสารบรรณเป็นต้น(ข) บริหารงานบัญชีและการเงิน(ค) บริหารงานบุคคล เช่น การจ้างและเลิกจ้างพนักงานเงินเดือนและสวัสดิการ การฝึกอบรมพนักงาน การจัดทำระเบียบ ข้อบังคับคำสั่งและแนวปฏิบัติเกี่ยวกับการพนักงาน การร้องทุกข์รวมถึงการดูแลให้พนักงานปฏิบัติตามระเบียบ ข้อบังคับ คำสั่งและแนวปฏิบัติ(ง) บริหารงานบำรุงรักษาและพัฒนาระบบคอมพิวเตอร์ทั้งด้านอุปกรณ์และโปรแกรมส่วนกลาง(จ) ปฏิบัติงานอื่นตามที่ได้รับมอบหมาย(๘) ฝ่ายตรวจสอบกิจการภายใน (ตภ) มีหน้าที่ ดังต่อไปนี้(ก)ให้คำแนะนำในการติดตามประเมินผลระบบการควบคุมภายในและรวบรวมรายงานของแต่ละหน่วยงานเพื่อการจัดทำรายงานของสำนักงานคณะกรรมการกำกับการซื้อขายสินค้าเกษตรล่วงหน้าหรือเลขาธิการคณะกรรมการกำกับการซื้อขายสินค้าเกษตรล่วงหน้าให้เป็นไปตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. ๒๕๔๔(ข) สอบทานระบบการควบคุมภายในของสำนักงานคณะกรรมการกำกับการซื้อขายสินค้าเกษตรล่วงหน้าและให้ข้อเสนอแนะและข้อสังเกตแก่คณะจัดการสำนักงานคณะกรรมการกำกับการซื้อขายสินค้าเกษตรล่วงหน้าเพื่อให้เกิดความมั่นใจว่าระบบการควบคุมภายในของสำนักงานคณะกรรมการกำกับการซื้อขายสินค้าเกษตรล่วงหน้ามีอย่างเพียงพอและมีประสิทธิผลการดำเนินงานหรือการใช้ทรัพยากรเป็นไปอย่างประหยัด มีประสิทธิผลและประสิทธิภาพรวมถึงการดูแลรักษาทรัพย์สินและผลประโยชน์ของสำนักงานคณะกรรมการกำกับการซื้อขายสินค้าเกษตรล่วงหน้ามิให้เกิดความสูญเสียความเสียหายและความเสียหายจากการทุจริตและการประพฤติมิชอบและมีการปฏิบัติงานตามนโยบายวิธีปฏิบัติงานกฎหมายและกฎที่เกี่ยวข้องกับการดำเนินงานและในส่วนที่สำนักงานคณะกรรมการกำกับการซื้อขายสินค้าเกษตรล่วงหน้ากำหนด(ค)สอบทานรายงานทางการเงินของสำนักงานคณะกรรมการกำกับการซื้อขายสินค้าเกษตรล่วงหน้าเพื่อให้รายงานทางการเงินถูกต้องครบถ้วนและเชื่อถือได้(ง) ปฏิบัติงานเป็นเลขานุการของคณะอนุกรรมการตรวจสอบ(จ) ปฏิบัติงานอื่นตามที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารของสำนักงานคณะกรรมการกำกับการซื้อขายสินค้าเกษตรล่วงหน้าคือ สำนักงานคณะกรรมการกำกับการซื้อขายสินค้าเกษตรล่วงหน้า ตั้งอยู่ที่ชั้น ๑๕ อาคารซีอาร์ซี ทาวเวอร์ ออล ซีซั่นส์ เพลส ๘๗/๒ ถนนวิทยุ แขวงลุมพินี เขตปทุมวันกรุงเทพฯ ๑๐๓๓๐ โทรศัพท์ ๐ - ๒๖๘๕ - ๓๒๕๐ โทรสาร ๐ - ๒๖๘๕ - ๓๒๕๙ไปรษณีย์อิเล็กทรอนิกส์ หรือดูรายละเอียดที่ www.aftc.or.thประกาศณ วันที่ ๒๔ ธันวาคม พ.ศ. ๒๕๕๖ประยุทธศิริสวัสดิ์พิพัฒน์รองเลขาธิการปฏิบัติงานแทนเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๙๕ ง/หน้า ๒๕/๓๐ ธันวาคม ๒๕๕๖